Teds Nolans
Teodors Džons Nolans (angļu: Theodore John Nolan; dzimis 1958. gada 7. aprīlī odžibvu rezervātā Ontārio provincē Kanādā) ir bijušais kanādiešu hokejists, tagad hokeja treneris un funkcionārs. Vairākas sezonas bijis NHL klubu Bufalo "Sabres" un Ņujorkas "Islanders" galvenais treneris. No 2011. līdz 2014. gadam bija Latvijas hokeja izlases galvenais treneris. Divi viņa dēli Brendons un Džordans arī ir profesionāli hokejisti.